బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
గుడ్ న్యూస్.. ఏకంగా రూ.2,200 పతనమైన బంగారం ధర..!
బంగారం ధర దిగువ స్థాయిల్లోనే కదలాడుతోంది. సెప్టెంబర్ నెలలో బంగారం ధర 10 గ్రాములకు ఏకంగా రూ.40,000 మార్క్ పైకి చేరింది. అయితే అప్పటి నుంచి గోల్డ్ ధర మళ్లీ ఆ స్థాయికి చేరుకోలేకపోయింది.
Samayam Telugu | Updated:
Nov 12, 2019, 06:18AM IST
గుడ్ న్యూస్.. ఏకంగా రూ.2,200 పతనమైన బంగారం ధర..!
హైలైట్స్
దిగువ స్థాయిల్లోనే బంగారం ధర
డౌన్‌ట్రెండ్‌లోనే పసిడి
వెండి ధరదీ ఇదే దారి
గ్లోబల్ మార్కె్ట్‌లోనూ ఇదే పరిస్థితి
దేశీ మార్కెట్‌లో బంగారం ధర సోమవారం స్వల్పంగా కదిలింది. గ్లోబల్ మార్కెట్‌లో ధరలు పైకి కదలడం, అమెరికా డాలర్‌తో పోలిస్తే ఇండియన్ రూపాయి బలహీనపడటం వంటి అంశాలు ఇందుకు కారణం. ఎంసీఎక్స్ మార్కెట్‌లో బంగారం ధర 0.35 శాతం పెరుగుదలతో 10 గ్రాములకు రూ.37,820కు చేరింది. వెండి ధర కూడా బంగారం బాటలోనే నడిచింది. ఎంసీఎక్స్ మార్కెట్‌లో వెండి ధర కేజీకి 0.6 శాతం పెరుగుదలతో కేజీకి రూ.44,137కు చేరింది.
బంగారం ధర సెప్టెంబర్ నెలలో 10 గ్రాములకు ఏకంగా రూ.40,000 మార్క్ పైకి చేరింది. అప్పటితో పోలిస్తే ఇప్పుడు బంగారం ధర 10 గ్రాములకు ఏకంగా రూ.2,200 పడిపోయింది. వెండి ధర కూడా సెప్టెంబర్ నెలలో కేజీకి రూ.51,000 మార్క్ పైకి చేరిన విషయం తెలిసిందే. ఇటీవల ధరలు కాస్త తగ్గడంతో బంగారం డిమాండ్ కొంత మేర పెరిగిందని జువెలర్స్ పేర్కొంటున్నారు.
Also Read: ఎస్‌బీఐ ఖాతాదారులకు అలర్ట్.. ఈరోజు నుంచి 3 కొత్త రూల్స్ అమలులోకి.. కస్టమర్లపై ఎఫెక్ట్!
గ్లోబల్ మార్కెట్‌లో బంగారం ధర గత వారం తగ్గుదలతో తర్వాత ఇప్పుడు పైకి కదిలింది. అమెరికా, చైనా మధ్య వాణిజ్య డీల్‌కు సంబంధించి మిశ్రమ సంకేతాలు వెలువడుతుండటంతో ఇన్వెస్టర్లు జాగ్రత్తగా వ్యవహరిస్తున్నారు.
Also Read: హెచ్‌డీఎఫ్‌సీ బ్యాంక్ లోన్.. రూ.15,000 జీతం ఉంటే.. రూ.50 వేల నుంచి రూ.40 లక్షల వరకు రుణం!
చైనా పారిశ్రామికోత్పత్తి గణాంకాలు నిరుత్సాహానికి గురిచేయడంతో బంగారం ధరకు కనిష్ట స్థాయిల్లో మద్దతు లభించింది. స్పాట్ గోల్డ్ 0.3 శాతం పెరుగుదలతో ఔన్స్‌కు 1462.46 డాలర్లకు చేరింది. బంగారం ధర గత నెలలో మూడు నెలల కనిష్టానికి పడిపోయిన విషయం తెలిసిందే.
Also Read: ఉద్యోగులకు మోదీ బంపరాఫర్! రూ.8,000 పెరగనున్న జీతం?
ఇకపోతే అంతర్జాతీయ మార్కెట్‌లో బంగారం ధర ఈ ఏడాది 14 శాతానికి పైగా ర్యాలీ చేసింది. అమెరికా, చైనా మధ్య నడుస్తున్న వాణిజ్య ఉద్రిక్తతలు ఇందుకు కారణం. అలాగే భౌగోళి రాజకీయ అస్థిరతలు కూడా ధర పెరుగుదలకు దోహపడ్డాయి. దేశీ మార్కెట్‌లో పసిడి ధర ఏకంగా 20 శాతానికి పైగా పరుగులు పెట్టింది. రూపాయి బలహీనపడటం, బంగారం దిగుమతులపై సుంకాలు పెంచడం వంటి అంశాలు ఇందుకు కారణం.
Also Read: హోమ్ లోన్ తీసుకుంటున్నారా? ఇలా చేస్తే రూ.7 లక్షలు లాభం!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.